ddrg/super_eurlex huggingface dataset:
13.

on tyytyväinen, että sääntöjenvastaisuuksien arvioidut taloudelliset vaikutukset vähenivät 27 prosentilla vuoteen 2007 verrattuna; toteaa, että tilintarkastustuomioistuimen vuoden 2008 tarkastuslausumassaan (koheesiota koskeva luku) arvioima laillisuutta ja asianmukaisuutta koskeva virhemäärä on vielä yli viisi prosenttia; on huolissaan siitä, että Espanja, Italia, Puola ja Yhdistynyt kuningaskunta ilmoittivat suurimmista sääntöjenvastaisuuksien määristä; on kuitenkin tyytyväinen näiden jäsenvaltioiden ja komission väliseen hyvään yhteistyöhön ongelmien ratkaisemiseksi ja luottaa siihen, että muut jäsenvaltiot tekevät yhteistyötä samalla tavalla; muistuttaa, että – kuten tilintarkastustuomioistuin korosti – rakennetoimet ovat menoala, jota koskevat unionin talousarviossa kaikkein tiukimmat säännöt ja vaikeaselkoisimmat hallinnointimenettelyt ja – kuten komissio totesi – se, että jossakin jäsenvaltiossa on todettu paljon sääntöjenvastaisuuksia, ei tarkoita välttämättä sitä, että siellä olisi enemmän virheitä ja petoksia kuin muissa jäsenvaltioissa, vaan se voi johtua perusteellisemmista ja tiukemmista tarkastuksista; muistuttaa myös, että vuoden 2008 talousarvion täytäntöönpanoa koskevassa tilintarkastustuomioistuimen kertomuksessa ei tarkastella ohjelmakautta 2007–2013, jonka aikana otettiin käyttöön uudet menojen hallinto- ja valvontajärjestelmät; panee merkille, että suuri määrä virheistä liittyy tukeen oikeuttamattomiin menoihin ja julkisia hankintoja koskevien sääntöjen rikkomisiin, ja katsoo tästä syystä, että komission olisi laadittava jäsenvaltioille ja paikallisviranomaisille ohjeet näiden sääntöjen soveltamisen selkeyttämiseksi ja sen estämiseksi, että hallintoviranomaiset korvaavat menot, jotka komissio on evännyt, koska ei ole pitänyt niitä tukeen oikeuttavina;
G.

ottaa huomioon, että katastrofin turmelemat alueet on raivattava ja rakennettava uudelleen, niiden tuotantopotentiaali on elvytettävä ja katastrofista aiheutuneet yhteiskunnalliset kustannukset on korvattava,
2.

on huolissaan ACTA-neuvottelujen vähäisestä avoimuudesta, joka on ristiriidassa Euroopan unionin toiminnasta tehdyn sopimuksen hengen ja kirjaimen kanssa; on erittäin huolissaan siitä, ettei oikeusperustaa vahvistettu ennen ACTA-neuvottelujen käynnistämistä ja ettei neuvotteluvaltuutukselle pyydetty parlamentin hyväksyntää;
8.

kiinnittää erityistä huomiota käynnissä olevaan vallan hajauttamiseen, joka on tärkeä askel kohti yhteiskunnan toimivuuden ja etnisten ryhmien välisten suhteiden parantamista; korostaa, että mainitun prosessin menestyksekkään täytäntöönpanon varmistamiseksi paikallishallinnolle on annettava riittävät rahoitusresurssit uusien velvoitteiden täyttämistä varten ja paikallishallinnon valmiuksia käyttää sille siirrettyjä toimivaltuuksia on parannettava;
D.

toteaa, että tietojen mukaan Burmassa on noin 2 177 poliittista vankia, joista 14 on toimittajia, ja että vankilassa on edelleen yli 230 buddhalaismunkkia, jotka osallistuivat vuoden 2007 mielenilmauksiin,
F.

ottaa huomioon, että tupakan savu on monimutkainen myrkyllinen seos, jossa on yli 4 000 kaasumaista tai hiukkasmaista yhdistettä, joista 69 on tunnettuja syöpää aiheuttavia aineita ja monet myrkyllisiä aineita,
D.

ottaa huomioon, että EU on allekirjoittanut assosiaatiosopimukset kaikkien Välimeren eteläisten kumppanuusmaiden kanssa Syyriaa ja Libyaa lukuun ottamatta; ottaa huomioon, että neuvottelut assosiaatiosopimuksesta Syyrian kanssa on saatettu päätökseen, mutta Syyria on lykännyt sopimuksen allekirjoittamista, ja että komissio on käynnistänyt neuvottelut Libyan kanssa,
H.

ottaa huomioon, että Tadžikistanissa on Keski-Aasian korkein syntyvyys, lähes 40 prosenttia sen 7,3-miljoonaisesta väestöstä on alle 15-vuotiaita nuoria; ottaa huomioon, että hyvän koulutusjärjestelmän kehittäminen on ratkaisevan tärkeää maan tulevaisuudelle,
L.

katsoo, että näkemys, jonka mukaisesti työ on paras tapa torjua syrjäytymistä, pitää todella paikkansa ainoastaan, jos työ on luonteeltaan kestävää ja hyvälaatuista ja siitä maksettava palkka on riittävä; katsoo, että periaate, jonka mukaisesti samanarvoisesta työstä on maksettava samaa palkkaa, ei ole toteutunut kehuttavasti,
30.

kiinnittää huomiota siihen, että uudessa menettelyssä on vain yksi talousarvioesityksen käsittely kussakin toimielimessä; korostaa, että uudessa menettelyssä ja sen yhdessä käsittelyssä toimielimet eivät enää tosiasiallisesti voi korjata, kuten ennen, kantaansa toisessa käsittelyssä; on näin ollen vakuuttunut siitä, että tämä menettely edellyttää sitä, että parlamentin on päätettävä poliittisista painopisteistään varhaisemmassa vaiheessa ja muutettava vastaavasti toimintatapaansa ja organisointiaan, jotta saavutetaan kaikki asetetut tavoitteet;
Q.

ottaa huomioon, että itäisen ja eteläisen Afrikan (ESA) maiden ryhmässä on viisi valtiota, joiden yhteenlaskettu väestömäärä on 33,5 miljoonaa ja jotka eroavat kukin toisistaan kokonsa ja ominaispiirteidensä suhteen, niin että suurimman valtion eli Madagaskarin väestö on 250-kertainen pienimmän valtion eli Seychellien väestömäärään nähden,
78.

panee merkille jäsenvaltioiden sitoutumisen edellä mainittuun Euroopan maahanmuutto- ja turvapaikkasopimukseen solidaarisuuden nimessä; on erityisen tyytyväinen, että käyttöön on otettu vapaaehtoinen vastuun jakamisen mekanismi, jonka avulla jäsenvaltioissa, joiden kansallinen turvapaikkajärjestelmä on erityisen ja kohtuuttoman paineen alla etenkin maantieteellisen tilanteensa tai väestötilanteensa vuoksi, oleskelevat kansainvälistä suojelua saavat henkilöt voidaan sijoittaa EU:n sisällä uudelleen toisiin jäsenvaltioihin, ja kehottaa jäsenvaltioita panemaan nämä sitoumuksensa täytäntöön; on niin ikään tyytyväinen, että tähän tarkoitukseen on EU:n vuoden 2009 talousarvioissa varattu 5 miljoonaa euroa Euroopan pakolaisrahastoon liittyvinä varoina; vaatii kuitenkin oikeudellisesti sitovien välineiden ottamista käyttöön; kehottaa komissiota panemaan mekanismin täytäntöön viipymättä ja antamaan välittömästi lainsäädäntöaloitteen vastaavan pysyvän mekanismin perustamisesta Euroopan tasolla;
13.

suhtautuu myönteisesti jäsenvaltioiden pyrkimyksiin asettaa etusijalle investoinnit, joiden tavoitteena on nostaa työvoimaosuutta, varmistaa yhtäläiset mahdollisuudet ja siten edistää Euroopan sosiaalirahastosta ja Progress-ohjelmasta (2007–2013) tuettavia toimia, joiden tarkoituksena on osaltaan poistaa syrjintää ja parantaa naisten tilannetta työmarkkinoilla; arvostaa jäsenvaltioiden niiden Euroopan sosiaalirahastosta rahoitettavissa ohjelmissaan toteuttamia toimenpiteitä, joiden tavoitteena on parantaa taitoja sekä torjua köyhyyttä ja sosiaalista syrjäytymistä; korostaa, että on tärkeää ja välttämätöntä jatkaa työllisyyden tukemiseen tähtääviä toimia talouskriisin syvetessä siten, että koheesiopolitiikan täytäntöönpanon ja arvioinnin kaikissa vaiheissa otetaan erityisesti huomioon vammaisten ja ikääntyneiden erityistarpeet;
J.

katsoo, että sitkeistä ennakkoluuloista seuraa liian usein naisiin kohdistuvaa syrjintää valintamenettelyissä ja nimityksissä sekä työsuhteissa ja että vaikka naisilla on korkeampi koulutus ja he ovat kiinnostuneita jatkokoulutuksesta ja ovat paremmin verkottuneita, heillä on usein pienemmät tulot kuin miehillä,
13.

katsoo, että köyhyyden lisääntyminen Euroopan unionissa on talouskriisin vaikutuksista vakavin; katsoo, että on olennaista pysäyttää nykyinen työttömyyden kasvu Euroopan unionissa; katsoo, että tehokkain tapa ehkäistä ja vähentää köyhyyttä on noudattaa strategiaa, joka perustuu täystyöllisyyden, korkealaatuisten työpaikkojen ja sosiaalisen osallistamisen tavoitteisiin ja kannustaa yrittäjyyttä, pk-yritysten roolia korostavia toimenpiteitä ja investointeja; muistaa, että työmarkkinoilta syrjäytymistä käsittelevän strategian pitäisi perustua riittävään elintasoon ja tulotukeen, osallistaviin työmarkkinoihin sekä laadukkaiden palvelujen ja koulutuksen saatavuuteen; toteaa siksi, että työllisyyttä on tuettava yrittäjiä, pk-yrityksiä ja investointeja koskevilla toimilla ja aloitteita, joilla pyritään auttamaan ihmisiä palaamaan työmarkkinoille; katsoo, että työttömien uudelleenkoulutuksesta sekä koulutuksesta, jolla aikaansaadaan ammattitaitoista ja erikoistunutta työvoimaa, pitäisi tehdä ensisijainen painopisteala; katsoo, että yhteisvastuullisuuden periaate on EU:n perusperiaate ja että jäsenvaltioille on annettava yhteisön rahoitusta suunnitelmiin, joilla pyritään välttämään liiallista työpaikkojen häviämistä ja kouluttamaan työntekijöitä uudelleen ja opettamaan taitoja kouluttamattomille henkilöille; katsoo, että työlainsäädäntöä on kehitettävä, jotta voidaan lisätä joustavuutta ja turvallisuutta työmarkkinoilla sekä uutta työpaikkaa hankittaessa; katsoo, että nykyisiä yhteisön rahoitusvälineitä, kuten Euroopan globalisaatiorahastoa, on kehitettävä niin, että niitä voidaan käyttää tehokkaasti ja hyvissä ajoin niillä laajoilla talouden sektoreilla, joilta häviää työpaikkoja; on tyytyväinen komission ehdotukseen yksinkertaistaa Euroopan sosiaalirahaston perusteita ja keskittää toimet kaikkein heikoimmassa asemassa oleviin;
D.

katsoo, että rikostuomioistuin on osaltaan auttanut luomaan perustukset konfliktien ratkaisemista ja konfliktien jälkeistä kehitystä koskeville uusille normeille kaikkialla maailmassa ja on ollut esimerkkinä mahdollisille tuleville väliaikaisille tuomioistuimille sekä on osoittanut, että tehokas ja avoin kansainvälinen oikeus on mahdollista, ja katsoo, että rikostuomioistuimen panos kansainvälisen rikosoikeuden kehittämisessä on laajalti tunnustettu,
E.

ottaa huomioon, että osuus- ja yhteisötalouden arvot vastaavat suurelta osin EU:n yhteisiä sosiaalisen osallistamisen tavoitteita, ja katsoo, että hyvien työpaikkojen, koulutuksen ja uudelleen osallistamisen olisi oltava yhteydessä tähän; ottaa huomioon, että osuus- ja yhteisötalous on osoittanut, että se voi suuresti parantaa epäedullisessa asemassa olevien ihmisten yhteiskunnallista asemaa (kuten on osoitettu esimerkiksi Nobel-palkitun professori Mohammed Yunusin suunnittelemilla mikroluotto-osuuskunnilla, jotka taloudellisen osallistamisen kautta lisäsivät naisten vaikutusvaltaa) ja että sillä on merkittävää kapasiteettia sosiaalisiin innovaatioihin, joilla tuetaan henkilöitä, joiden on vaikea löytää ratkaisuja omiin sosiaalisiin ongelmiinsa esim. suhteessa työ- ja yksityiselämän yhdistämiseen, sukupuolten tasa-arvoon, perhe-elämän laatuun ja kykyyn huolehtia lapsista, vanhuksista ja vammaisista,
P.

ottaa huomioon, että Euroopan yhteisöjen tuomioistuimen vapaata liikkuvuutta koskevissa ja erityisesti asioissa Metock, Jipa ja Huber antamissa tuomioissa vahvistettiin seuraavat periaatteet: — kolmannen maan kansalaiseen, joka on unionin kansalaisen aviopuoliso ja joka tulee maahan kyseisen unionin kansalaisen mukana tai seuraa häntä sinne myöhemmin, sovelletaan kyseisen direktiivin säännöksiä riippumatta siitä, missä ja milloin heidän avioliittonsa on solmittu, ja ilman, että hänen on tarvinnut oleskella maassa aiemmin lainmukaisesti (11), — vaikka EY:n perustamissopimuksen 18 artiklan ja direktiivin 2004/38/EY 27 artiklan vastaista ei ole sellainen kansallinen lainsäädäntö, jonka mukaan jäsenvaltion kansalaisen oikeutta matkustaa toisen jäsenvaltion alueelle voidaan rajoittaa erityisesti sillä perusteella, että hänet on aikaisemmin palautettu tuosta valtiosta, koska hän ”oleskeli siellä laittomasti”, mikäli yhtäältä tämän kansalaisen oma käyttäytyminen muodostaa todellisen, välittömän ja riittävän vakavan uhan, joka vaikuttaa johonkin yhteiskunnan olennaiseen etuun, ja mikäli suunnitellulla rajoittavalla toimenpiteellä voidaan toisaalta taata tavoitellun päämäärän toteuttaminen eikä toimenpiteellä ylitetä sitä, mikä on tarpeen kyseisen päämäärän saavuttamiseksi, kansallisen tuomioistuimen on tutkittava, onko asia näin sen käsiteltäväksi saatetussa asiassa (12), — EY:n perustamissopimuksen 12 artiklan 1 kohtaa on tulkittava siten, että sen vastaista on se, että jäsenvaltio ottaa rikollisuuden torjumiseksi käyttöön henkilötietojen käsittelyjärjestelmän, joka koskee ainoastaan unionin kansalaisia, jotka eivät ole tämän jäsenvaltion kansalaisia (13),
50.

on huolissaan huoltajaa vailla olevien alaikäisten katoamistapauksista; kehottaa jäsenvaltioita tämän ilmiön torjumiseksi keräämään tietoja ja laatimaan tilastoja asetuksen (EY) N:o 862/2007 (6) 4 artiklan 3 kohdan a alakohdan mukaisesti vailla huoltajaa saapuvien alaikäisten tunnistamisesta ja avustamisesta; katsoo, että paras tapa hillitä alaikäisten katoamisia on tarjota heitä varten asianmukaiset vastaanottorakenteet, joissa he voivat myös saada ikänsä mukaista koulutusta (kouluopetusta, ammattikoulutusta jne.);
53.

pitää valitettavana sellaisen romanien syrjintää koskevan yleisen ja integroidun politiikan puuttumista, jolla voitaisiin puuttua heidän ensisijaisiin ongelmiinsa, jotka on vahvistettu useissa ihmisoikeuksien valvontamekanismeissa, mukaan lukien komission laatima liittymistä edeltävä arviointi, ihmisoikeustuomioistuimen tuomiot ja perusoikeusviraston raportit; vahvistaa, että on unionin vastuulla on löytää yhteisesti ratkaisuja näihin ongelmiin, jotka muodostavat yhden laajimmista ja monimutkaisimmista kysymyksistä ihmisoikeuksien alalla, ja että toimiin on ryhdyttävä vakain tuumin;
D.

ottaa huomioon, että Kroatia on matkalla Euroopan unionin täysjäseneksi, sillä on edellytykset saattaa neuvottelut päätökseen vuonna 2009, se on jatkanut Kööpenhaminan poliittisten ja taloudellisten kriteerien täytäntöönpanoa ja sillä on tunnustetusti toimiva markkinatalous, mikä voisi toimia myönteisenä esimerkkinä muille alueen maille,
F.

ottaa huomioon, että lehdistönvapautta on Vietnamissa rajoitettu voimakkaasti: vuonna 2008 useita vietnamilaisia toimittajia on pidätetty tai rangaistu heidän kirjoitettuaan virkamiesten korruptiosta, ja 19. syyskuuta 2008 poliisi pidätti ja pahoinpiteli uutistoimisto Associated Press Hanoin toimituspäällikön Ben Stockingin, koska tämä julkaisi kirjoituksen Vietnamin katolilaisten rauhanomaisesta joukkokokouksesta Hanoissa,
F.

ottaa huomioon, että väkivallan ollessa huipussaan Pohjois-Ugandassa vuonna 2005 noin 1,6 miljoonaa henkilöä joutui siirtymään asuinsijoiltaan ja elämään pakolaisleireillä ja että kymmenien tuhansien lapsien on vietettävä yönsä kaupunkikeskuksissa ollakseen turvassa; ottaa huomioon, että vaikka puolet maan sisällä siirtymään joutuneista henkilöistä on vuodesta 2006 lähtien voinut palata koteihinsa tai niiden lähelle, monet asuinsijoiltaan siirtymään joutuneet henkilöt eivät vielä halua palata, koska lopullista rauhansopimusta ei ole tehty, ja heidän tilanteensa on edelleen kriittinen,
E.

ottaa huomioon, että OECD/DAC määrittelee asiakirjassa ”Reporting Directives for the Creditor Reporting System” (DCD/DAC (2002)21) julkisen kehitysavun rahoitusvirroiksi, jotka suunnataan DAC:n julkista kehitysapua saavien maiden luettelossa oleville maille ja joiden kohdalla muun muassa jokaisen rahasiirron yhteydessä on päätavoitteena taloudellisen kehityksen ja kehitysmaiden hyvinvoinnin edistäminen,
G.

ottaa huomioon, että direktiiviä 2006/114/EY sovelletaan myös yritysten välisiin liiketoimiin ja että siinä ”harhaanjohtavalla mainonnalla” tarkoitetaan ”kaikkea mainontaa, joka tavalla tai toisella, esitystapa mukaan lukien, harhauttaa tai on omiaan harhauttamaan niitä henkilöitä, joille se on osoitettu tai jotka se tavoittaa, ja joka harhauttavan ominaisuutensa takia on omiaan vaikuttamaan heidän taloudelliseen käyttäytymiseensä taikka aiheuttaa tai on omiaan aiheuttamaan vahinkoa kilpailijalle”; katsoo kuitenkin, että eri tulkinnat siitä, mikä on ”harhaanjohtavaa”, näyttävät olevan merkittävä käytännön este yrityshakemistoyhtiöiden mainittujen käytäntöjen torjumiselle yritysten välisissä suhteissa,
4.

kehottaa komissiota ja jäsenvaltioita pyrkimään erityisesti varmistamaan, että: — pitkän aikavälin strategisessa suunnitelmassa on määräyksiä kansalaisten valistamisesta heille Århusin yleissopimuksen mukaisesti kuuluvien oikeuksien ja vastuiden suhteen, — MOP-3:ssa täsmennetään geneettisesti muunnettuja organismeja koskevan vuonna 2005 hyväksytyn tarkistuksen (5) sekä mahdollisten tulevien tarkistusten voimaantuloa koskevia ehtoja, jotta voidaan varmistaa niiden nopea täytäntöönpano, — yleissopimusta varten hyväksytään ennakoitavissa olevat, vakaat ja riittävät taloudelliset järjestelyt, — määräysten noudattamista koskevan valvontamekanismin parantamista jatketaan saatujen kokemusten perusteella, — muutoksenhakuoikeutta koskevaa työtä jatketaan varmistamalla, että kaikkien hallintotasojen viranomaiset ovat täysin perillä Århusin yleissopimuksen mukaisista velvoitteistaan, ja kannustamalla viranomaisia kohdentamaan velvoitteiden täyttämiseen tarvittavat ihmisvoimavarat sekä taloudelliset ja aineelliset voimavarat, — osapuolet toteuttavat tarvittavat oikeudelliset ja talousarvioon liittyvät toimenpiteet yleissopimuksen kolmannen pilarin täysimääräisen täytäntöönpanon varmistamiseksi, jotta muutoksenhakua varten on käytettävissä tehokkaat oikeussuojakeinot ja jotta pääsy menettelyihin on oikeudenmukaista, nopeaa ja kohtuuhintaista, — perustetaan työryhmä arvioimaan yleissopimuksen yleisön osallistumista koskevan pilarin toteutumista, mikä johtaa tarvittaessa yleissopimuksen parantamista koskeviin ehdotuksiin;
C.

ottaa huomioon, että EU:n lampaan- ja vuohenkasvatusta, joka on keskittynyt epäsuotuisille alueille, on kohdannut tuotannon taantuma ja tuottajien siirtyminen pois alalta ja että se on epäonnistunut täydellisesti nuorten lampaan- ja vuohenkasvattajien houkuttelemisessa alalle,
35.

on sitä mieltä, että kansallisten sääntelyviranomaisten on oltava riippumattomia kaikista julkisista tai yksityisistä eduista ja että niillä on oltava vähintään seuraavat toimivaltuudet: — hyväksyä verkkomaksujen asettamista koskevia periaatteita tai todellisia verkkotariffeja ja niiden indeksointimenetelmiä, — seurata hintoja ja niiden osatekijöitä, mukaan lukien indeksointimenetelmät, — seurata, valvoa ja tukea energiantoimittajien kuluttajille tarjoamia tietoja vähintään ensimmäisten viiden vuoden ajan sen jälkeen kun markkinat on vapautettu kokonaan ja siihen saakka, kunnes on osoitettu, että energiantoimittajat ovat toimittaneet ja toimittavat myös jatkossa kuluttajille avoimesti asiaan liittyvää ja puolueetonta tietoa, — suojata kuluttajia sopimattomilta kaupallisilta menettelyiltä ja tehdä tältä osin yhteistyötä toimivaltaisten kilpailuviranomaisten kanssa,
7.

on samaa mieltä siitä, että jäsenvaltioiden on noudatettava neuvoston reunaehtoja (8) EY:n perustamissopimuksen 10 artiklassa säädetyn lojaalin yhteistyön periaatteen mukaisesti ja soveltavin osin yhteisöjen tuomioistuimen oikeuskäytännön (asia C-105/03 tai asia AETR (22/70)) mukaisesti Euroopan unionista tehdyssä sopimuksessa säädettyjen velvoitteiden täyttämisestä; painottaa erityisesti, että — viisumivapausohjelmaan osallistumisella on mahdollisimman nopeasti luotava jäsenvaltioiden kaikille kansalaisille samoilla ehdoilla samat oikeudet heidän passiensa perusteella; — Yhdysvaltojen pääsy EU/EY-tietokantoihin tai tietojärjestelmiin on estettävä, jollei sitä ole erityisesti sallittu yhteisön lainsäädännössä, ja jos on, EU:n on se yhteisesti hyväksyttävä ja sen on perustuttava vastavuoroisuusperiaatteen noudattamiseen täydellisesti; luvan myöntäminen olisi sallittava vain, mikäli se on linjassa EU:n tiedotusjärjestelmien erityistarkoituksen kanssa, kuten niiden oikeusperustassa on määritelty; lisäksi riittävä suojataso on varmistettava asiaankuuluvissa EU:n tietosuojavälineissä julistettujen perusteiden mukaisesti, olivatpa ne yleisiä (direktiivi 95/46/EY) tai erityisiä (kuten Europol-yleissopimus, Eurodac-asetus tai Schengen-yleissopimus); — EU:n on yhteisesti sovittava Interpolille toimitettavista tiedoista, jotka koskevat kadotettuja tai varastettuja passeja; — lentokenttien turvallisuus Kansainvälisen siviili-ilmailujärjestön (ICAO) normien mukaisesti on riittävästi taattu voimassa olevilla EY:n säännöillä (Yhdysvaltojen tarkastuksista voidaan sopia, mikäli EU:n alueiden ja Yhdysvaltojen lentokenttien välillä on suoria lentoja); — kaikki viralliset sopimukset EU:n kansalaisten kotiuttamisesta ovat hyväksyttäviä vain vastavuoroisuuden perusteella ja niistä on neuvoteltava ja ne on tehtävä EY:n ja Yhdysvaltojen välillä; — EY:n on neuvoteltava velvoitteista, jotka liittyvät sähköisen matkustuslupajärjestelmän mahdolliseen käyttöönottoon EU:hun matkustaville Yhdysvaltojen kansalaisille;
1.

on samaa mieltä komission kanssa siitä, että aiemmat laajentumiset ovat olleet suuri menestys, joka on hyödyttänyt sekä EU:n vanhoja että sen uusia jäsenvaltioita edistäen taloudellista kehitystä, tukien yhteiskunnallista edistystä ja tuoden Euroopan mantereelle rauhaa, vakautta, vapautta ja hyvinvointia; katsoo, että aiemmista laajentumisista voidaan saada oppia ja että laajentumisprosessin laadun uusien parantamistapojen on perustuttava tähän mennessä saatuihin myönteisiin kokemuksiin;
18.

muistuttaa neljännessä (11) ja seitsemännessä (12) direktiivissä vahvistetuista raja-arvoista, joiden nojalla pk-yrityksille myönnetään poikkeuksia tietyistä tilinpäätös- ja tilintarkastusvaatimuksista, että vakaat ja ennakoitavissa olevat säännökset auttavat osaltaan parantamaan oikeusvarmuutta ja rajoittamaan yritysten hallintokustannuksia; korostaa tässä yhteydessä toisaalta, että neljännen direktiivin mukaisia raja-arvoja on äskettäin tarkistettu direktiivillä 2006/46/EY (13) ja että jäsenvaltioilla on 5. syyskuuta 2008 asti aikaa panna kyseinen direktiivi täytäntöön, ja toisaalta, että EU:n laajentuminen on lisännyt Euroopan talouksien monimuotoisuutta ja että tilintarkastus auttaa edistämään tehokkaan, terveen ja vastuullisen markkinatalouden kehitystä;
V.

toteaa, että Kiinan talouskasvu, joka on ollut keskimäärin 9 prosenttia vuodessa, on ollut viime vuosina räjähdysmäistä, ja Kiinasta on tullut johtava viejä; katsoo, että Kiinan paluu maailmantalouden suurvallaksi on muuttanut perinpohjaisesti kauppavirtojen ja kansainvälisten markkinoiden totuttua tilannetta; panee merkille, että tämän laajentumisen ylläpitämiseksi Kiinasta on tullut öljyn sekä monien muiden raaka-ainei-den ja hyödykkeiden nettotuoja ja että sen kysyntä on saanut aikaan kaikenlaisten mineraali- ja maataloushyödykkeiden huomattavan hinnannousun,
B.

ottaa huomioon, että eurooppalainen urheiluelämä on erottamaton osa eurooppalaista identiteettiä, kulttuuria ja kansalaisuutta, ja katsoo, että eurooppalainen urheiluelämä perustuu urheiluseuroissa ja -liitoissa aktiivisesti toimivien miljoonien urheilijoiden, vapaaehtoistyöntekijöiden ja kannattajien sitoutumiseen ja innostukseen ja että tämän laajalle levinneen ilmiön ansiosta on kehittynyt useita ansiokkaita nais- ja miesurheilijoita sekä urheilujoukkueita ja urheilu on saavuttanut erittäin arvostetun aseman yhteiskunnassamme, mikä ilmenee urheilutapahtumien valtavana suosiona,
T.

ottaa huomioon, että ihmisoikeusaktivistien turvallisuutta valvovan seurantakeskuksen (Observatory for the Protection of Human Rights Defenders) mukaan KPTJ:n (Kenyans for Peace with Truth and Justice Initiative), joka on vaalien jälkeen vaalivilpin paljastamiseksi ja maan sanan- ja yhdistymisvapauden tukemiseksi muodostettu riippumaton kansalaisjärjestöjen liittouma, jäsenille on esitetty uhkauksia,
41.

pitää myönteisenä Loyola de Palacion johtaman korkean tason ryhmän raporttia marraskuulta 2005 (”Network for Peace and Development”) ja komission tiedonantoa ”Euroopan laajuisten tärkeimpien liikennereittien jatkaminen naapurimaihin – Liikennettä koskevat suuntaviivat Euroopassa ja naapurialueilla”(KOM(2007)0032), jotka käsittelevät tärkeimpien Euroopan laajuisten liikenneväylien laajentamista naapurimaihin; toistaa tukensa uuden infrastruktuurin ja toimivien liikennekäytävien luomiseksi monipuolistamalla sekä tomittajia että reittejä, kuten (Transkaspia–Mustameri-energiakäytävä, Nabucco-kaasuputki sekä Mustanmeren ja Kaspianmeren alueen yhdistävät hankkeet INOGATE (Interstate Oil and Gas Transport to Europe) ja TRACECA;